คุณค่ะคือช่วงนี้หนูมีอาการเวียนหัวบ่อยค่ะคือเวลานอนแล้วหนูจะมีอาการเวียนหัวบ้านหมุนค่ะแต่พอเวลานั่งก็ไม่เป็นอะไรค่ะแล้วก็ช่วงเช้าๆเวลาหนูตื่นนอนหนูก็เวียนหัวเหมือนกันค่ะทรงตัวไม่อยู่จะล้มตลอดเวลาค่ะหนูอายุแค่14เองค่ะสาเหตุมาจากอะไรแล้วจะรักษาให้หายอย่างไรค่ะ😣
สวัสดีค่ะ อาการเวียนศีรษะ บ้านหมุน อาจมีสาเหตุจาก-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง-การเปลี่ยนท่าทางที่เร็วเกินไป-เนื้องอกของประสาททรงตัว-เนื้องอกในสมอง มักเป็นอาการปวดหัวรุนแรงขึ้นเรื่อยๆ ปวดมากตอนเช้า มีอาเจียนพุ่ง อาจมีความผิดปกติทางระบบประสาทเช่นอ่อนแรงแขนขาข้างใดข้างหนึ่งร่วมด้วยหากมีอาการของระบบประสาทที่คล้ายกับเป็นเนื้องอกในสมองดังกล่าวไป ควรรีบไปพบแพทย์เพื่อตรวจร่างกายทางระบบประสาทอย่างละเอียด โดยถ้าเป็นแค่ภาวะน้ำในหูไม่เท่ากันรักษาได้ด้วยการรับประทานยาแก้เวียนศีรษะ แต่ถ้ามีอาการดังกล่าวไปอาจมีภาวะทางสมองร่วมด้วย จึงควรไปตรวจค่ะการดูแลตัวเองเบื้องต้น การเปลี่ยนท่าช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆ